Groter druk op Franse afrigter as op Coetzee(Illustrasie: FFR/Facebook) Daar rus waarskynlik Saterdag groter druk om te wen op die Franse afrigter as op Suid-Afrika se Allister Coetzee wanneer die twee se spanne in Parys kragte meet. Trouens, as die berigte waar is dat Coetzee se lot reeds beslis en sy doppie geklink is, is ál die druk dalk op Guy Nèves, wie se kop eweneens in Frankryk geëis word. Sy rekord lyk selfs swakker as die Bok-breier s’n. Sedert hy, nes Coetzee, in 2016 die leisels oorgeneem het, kon Frankryk net sewe uit 19 toetse (37%) wen. Coetzee se Bokke het met nege oorwinnings in 21 toetse ʼn wenpersentasie van 43% getoon. Hulle het twee gelykop gespeel. Groot verwagtinge is van albei gekoester nadat hulle oorgeneem het by voorgangers wat in onguns verval het. Suid-Afrika se Heyneke Meyer het 67% van sy 48 toetse gewen, en Frankryk se Philippe St André 44% van sy 45 toetse. Die hoop het egter in albei gevalle beskaam.